|  |
| --- |
| PATVIRTINTA |
| Klaipėdos miesto savivaldybės |
| tarybos 2015 m. birželio 15 d. |
| sprendimu Nr. T1-155 |

**KLAIPĖDOS MIESTO GATVIŲ IR KITŲ VIEŠŲJŲ ERDVIŲ APŠVIETIMO TINKLŲ EKSPLOATACIJOS ĮKAINIŲ ĮVERTINIMO KAINODAROS METODIKA**

1. Klaipėdos miesto gatvių ir kitų viešųjų erdvių apšvietimo tinklų eksploatacijos įkainių įvertinimo kainodaros metodika (toliau – Metodika) nustato gatvių ir kitų viešųjų erdvių apšvietimo tinklų (pagal sutarties 1 priedą) įkainių dydžių peržiūrėjimą ir įvertinimą.

2. Metodika privaloma Klaipėdos miesto savivaldybės administracijai (toliau – Administracija) ir UAB „Gatvių apšvietimas“ (toliau – Tiekėjas), kuri vykdo sutarties 2 punkte nurodytą funkciją.

3. Gatvių ir kitų viešųjų erdvių apšvietimo tinklų (toliau – Turtas) eksploatacijos lėšų poreikis apskaičiuojamas pagal formulę:

**L = (ka \* a + kb \* b + kc \* c + kd \* d + ke \* e + kn \* n)\*(1 + p) \* (1 + ((Im – Im-1)/ Im-1)) + Am +Em,**

kur

**L** – Turto aptarnavimo lėšų poreikis (1 mėnesiui su PVM);

**ka** – 1 šviestuvo su natrio lempa eksploatacinės išlaidos per 1 mėnesį;

**a** – šviestuvų su natrio lempomis skaičius;

**kb** – 1 šviestuvo su natrio lempa (su galiojančia 5 metų garantija) eksploatacinės išlaidos per 1 mėnesį;

**b** – šviestuvų skaičius;

**kc** – 1 šviesos diodų šviestuvo eksploatacinės išlaidos per 1 mėnesį;

**c** – šviesos diodų šviestuvų skaičius;

**kd** – 1 šviestuvo liuminescencine lempa eksploatacinės išlaidos per 1 mėnesį;

**d** – šviestuvų su liuminescencine lempa skaičius;

**ke** – 1 prožektoriaus eksploatacinės išlaidos per 1 mėnesį;

**e** – prožektorių skaičius;

**kn** – 1 kitų galimai atsirasiančių aptarnavimo objektų eksploatacinės išlaidos per 1 mėnesį;

**n** – objektų skaičius;

**m** – skaičiuojamo laikotarpio einamieji metai;

**p** – pelno marža;

**Im** – Statybos sąnaudų elementų kainų indekso (SSKI) reikšmė; Rodiklių duomenų bazė http://osp.stat.gov.lt/statistiniu-rodikliu-analize1 (Ūkis ir finansai -> Kainų indeksai, pokyčiai ir kainos -> Statybos sąnaudų elementų kainų indeksas (SSKI), kainų pokyčiai ir svoriai);

**A** – nusidėvėjimas (amortizacija) per 1 mėnesį;

**E –** elektros energijos suvartojimas per 1 mėnesį.

4. Nustatomi Turto eksploatacijos pradiniai įkainiai (be pelno maržos, kuri skaičiuojama – žr. 5 p.):

|  |  |  |  |
| --- | --- | --- | --- |
| **Eil.**  **Nr.** | **Darbų pavadinimas** | **Mato**  **vnt.** | **Mato vieneto įkainis su 21 % PVM Eur** |
| 1. | Šviestuvų su natrio lempa eksploatacija (formulėje **ka**) | Vnt. / mėn. | 4,07 |
| 2. | Šviestuvų su natrio lempa (su galiojančia 5 metų garantija) eksploatacija (formulėje **kb**) | Vnt. / mėn. | 3,67 |
| 3. | Šviesos diodų šviestuvo eksploatacija (formulėje **kc**) | Vnt. / mėn. | 3,67 |
| 4. | Šviestuvų su liuminescencine lempa eksploatacija (formulėje **kd)** | Vnt. / mėn. | 5,82 |
| 5. | Prožektorių eksploatacija (formulėje **ke**) | Vnt. / mėn. | 5,30 |

5. Nustatoma pelno marža – 5 proc. (formulėje žymima **p**).

6. Nustatoma pradinė Statybos sąnaudų elementų kainų indekso (formulėje **Im**) reikšmė **–** 2015 m. birželio mėn., vadovaujantis Lietuvos Respublikos statistikos departamento viešai skelbiama informacija.

7. Turto eksploatacijos įkainiai peržiūrimi kasmet iki rugpjūčio 1 d. Jei Statybos sąnaudų elementų kainų indekso pokytis (formulėje **(Im – Im-1)/ Im-1**) nepakinta daugiau kaip 2 procentais (padidėja ar sumažėja) per praėjusius metus, eksploatacijos įkainiai nekeičiami.

8. Nustatoma Turto nusidėvėjimo (amortizacijos) norma – 30 metų pagal Klaipėdos miesto savivaldybės administracijos ilgalaikio turto nusidėvėjimo (amortizacijos) ekonominius normatyvus, patvirtintus Klaipėdos miesto savivaldybės administracijos direktoriaus 2010 m. vasario 19 d. įsakymu Nr. AD1-262 „Dėl Savivaldybės administracijos ilgalaikio turto nusidėvėjimo (amortizacijos) ekonominių normatyvų patvirtinimo“.

9. Tiekėjas kiekvieną mėnesį Administracijai pateikia:

9.1. eksploatuojamų šviestuvų ir prožektorių skaičių;

9.2. Tiekėjui perduotus eksploatuoti naujus apšvietimo tinklus, nurodo šviestuvų skaičių bei kurią jų dalį prijungti ir atjungti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_